Nú ber til at gjalda limagjaldið beinleiðis á heimasíðuni. Ovarlaga til høgru á heimasíðuni www. eb-streymur. fo ber til at trýsta seg fram til limagjaldsíðuna, har man skal fylla út ymsar teigar, eins og møguleiki er at gjalda beinleiðis við korti. Hetta verður gjørt umvegis skipanina Askur, sum Ítróttasamband Føroya hevur ment til hetta. Tá tú kemur inn á limagjaldssíðuna, er yvirlit yvir teir møguleikar, ið eru at tekna seg sum lim. Fyrst og fremst verður møguleiki beinleiðis at melda seg til ávísa liðið, ið ein vil venja og spæla við í summar. Eisini kann man her tekna seg sum hvílandi lim, Club 1000, og annað. Harafturat er møguleiki eisini bara at lata ein stuðul til felagið, um tað er tað, man vil. Samstundis sum man hevur skrásett seg sum lim í EB/Streymi gjøgnum hesa skipanina, er man umfataður av ítróttartryggingini hjá ÍSF. Eru ivamál, ber til at venda sær til felagið og spyrja seg fyri.